**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

**Broj:** 07-11-5-8924/22

**Bosanska Krupa,** 28.11.2022.godine

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14), u otvorenom postupku nabavke radova s namjerom provođenja e-aukcije – Izgradnja drvenog pješačkog mosta „Đemaludin Čaušević“ – I Faza, na prijedlog Komisije za provođenje postupka javne nabavke, Gradonačelnik Grada Bosanska Krupa, kao rukovodilac ugovornog organa donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **d.o.o „BC-GRADNJA“ Bosanska Krupa**, u predmetu nabavke radova: **Izgradnja drvenog pješačkog mosta „Đemaludin Čaušević“ – I Faza**, sa cijenom u ukupnom iznosu od **512.591,50 KM** KM bez PDV-a, odnosno **599.732,06 KM,**  **sa uračunatim PDV-om**.
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama.
3. Po konačnosti ove odluke sa izabranim ponuđačem potpisat će se ugovor o izvođenju radova Izgradnja drvenog pješačkog mosta „Đemaludin Čaušević“ – I Faza.

**O b r a z l o ž e n j e**

Postupak javne nabavke pokrenut je Posebnom odlukom o pokretanju postupka javne nabavke broj: 07-11-5-8924/22 od 03.11.2022. godine. Javna nabavka je provedena putem otvorenog postupka s namjerom provođenja e-aukcije–Izgradnja drvenog pješačkog mosta „Đemaludin Čaušević“ – I Faza. Obavještenje o nabavci broj: 1272-1-3-146-3-126/22 od 03.11.2022. godine - objavljeno na portalu JN (TD preuzelo ukupno 8 ponuđača), i u „Službenom glasniku BiH“, broj: 75/22 od 11.11.2022. godine

Po objavljenom obavještenju rok za prijem ponuda je bio 24.11.2022. godine do 12:00 sati. Do označenog roka za prijem ponuda na protokol Ugovornog organa pristigla je jedna ponuda, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda:

1. **d.o.o. „BC-GRADNJA“ Bosanska Krupa,** broj protokola: 07-11-5-8924-2/22, zaprimljena dana 24.11.2022. godina u 10:25 sati

Komisija za provođenje postupka javne nabavke je u skladu sa tenderskom dokumentacijom dana 24.11.2022. godine u 12,30 sati izvršila javno otvaranje ponuda i na zapisnik konstatovala:

1. **Ponuđač d.o.o BC-GRADNJA“ Bosanska Krupa,** dostavljena ponuda uredno zapakovana (original i kopija) i bez vidnih oštećenja, ponudio je:

Cijena ponude: **512.591,50 KM** **bez PDV-a**

iznos PDV:  **87.140,56 KM**

ukupna cijena za ugovor: **599.732,06 KM sa PDV-om**

Komisija za provođenje postupka javne nabavke je izvršila evaluaciju dostavljene ponude i konstatovala je da jedina pristigla ponuda ponuđača d.o.o. „BC-GRADNJA“ Bosanska Krupa potpuna, ispravna u formalno-pravnom smislu (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze i ponudu izradio u skladu sa TD), računskih grešaka nije bilo, kao i da je cijena ponude u okviru procijenjene vrijednosti javne nabavke.

Konstatovano je da je procijenjena vrijednost predmetne javne nabavke: cijena bez PDV: 512.733,80 KM, cijena sa PDV-om: 599.898,55 KM

Također je konstatovano da je u ovom postupku predviđeno provođenje e-aukcije, ali se ista neće provoditi, jer je zaprimljena samo jedna prihvatljiva ponuda, a shodno članu 3. stav (3) Pravilnika o načinu korištenja e-aukcije.

Shodno navedenom, Komisija za provođenje postupka javne nabavke je predložila ugovornom organu da donese Odluku o izboru najpovoljnijeg ponuđača i to ponuđača doo BC-GRADNJA“ Bosanska Krupa i zaključi Ugovor.

S obzirom da je kriterij za dodjelu Ugovora „najniža cijena tehnički zadovoljavajuće ponude“ , da je ponuda ponuđača d.o.o. BC-GRADNJA“ Bosanska Krupa jedina pristigla prihvatljiva ponuda, i da je cijena ponude u okviru procjenjene vrijednosti javne nabavke i osiguranih sredstava, donesena je Odluka o izboru najpovoljnijeg ponuđača d.o.o. BC-GRADNJA“ Bosanska Krupa.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**GRADONAČELNIK**

Dostavljeno: Armin Halitović

1. d.o.o.“BC-GRADNJA“ Bos. Krupa, putem e-maila
2. U spis
3. a/a